|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  ΥΠΟΥΡΓΕΙΟ ΠΑΙΔΕΙΑΣ ΘΡΗΣΚΕΥΜΑΤΩΝ  ΠΕΡΙΦΕΡΕΙΑΚΗ Δ/ΝΣΗ Π/ΜΙΑΣ & Δ/ΜΙΑΣ. ΕΚΠ/ΣΗΣ  ΚΕΝΤΡΙΚΗΣ ΜΑΚΕΔΟΝΙΑΣ  Δ/ΝΣΗ Δ/ΜΙΑΣ ΕΚΠ/ΣΗΣ ΔΥΤΙΚΗΣ ΘΕΣ/ΝΙΚΗΣ  ΚΑΛΛΙΤΕΧΝΙΚΟ ΓΥΜΝΑΣΙΟ, Λ.T., ΑΜΠΕΛΟΚΗΠΩΝ  Ταχ. δ/νση: Πανταζοπούλου 12Α, 56121  Τηλ.: 2310 727341, 2310744790  fax: 2310727324  e-mail: gymkallampel@sch.gr  http://gymkallampel.gr/  Πληροφορίες: Δήμητρα Μήττα | Προς | Θεσσαλονίκη, 15/11/2019  Αρ. Πρωτ: 1000  **Διεύθυνση Δευτεροβάθμιας**  **Εκπαίδευσης**  **Δυτικής Θεσσαλονίκης** |

**ΘΕΜΑ:** Πρόσκληση εκδήλωσης ενδιαφέροντος-κατάθεσης προσφοράς για την εκδρομή της Γ’ Λυκείου στη Βουδαπέστη του Καλλιτεχνικού Γυμνασίου-Λ.Τ. Αμπελοκήπων για 4-6 διανυκτερεύσεις.

Το Καλλιτεχνικό Γυμνάσιο-Λ.Τ. Αμπελοκήπων προτίθεται να πραγματοποιήσει εκδρομή στη Βουδαπέστη με 4-6 διανυκτερεύσεις το πρώτο δεκαήμερο του Φεβρουαρίου 2020.

Παρακαλούνται τα ενδιαφερόμενα Γραφεία Γενικού Τουρισμού που πληρούν τις προβλεπόμενες από το νόμο προϋποθέσεις λειτουργίας, να καταθέσουν από 18 έως 22 Νοεμβρίου 2019 και ώρα 12:00 στη Διεύθυνση του Σχολείου (με εξουσιοδοτημένο εκπρόσωπό τους) σφραγισμένο φάκελο προσφοράς. Η αξιολόγηση των προσφορών θα πραγματοποιηθεί την ίδια μέρα και ώρα 13:00. Κριτήρια για την επιλογή του ταξιδιωτικού πρακτορείου είναι η ασφάλεια των μαθητών, η άρτια οργάνωση της εκδρομής, η ποιοτική και οικονομική προσφορά.

Για τη σύνταξη της προσφοράς αυτής, γνωστοποιούμε τα εξής:

1. **Προορισμός:** Βουδαπέστη (Παραδουνάβια χωριά)
2. **Ημερομηνίες:** πρώτο δεκαήμερο Φεβρουαρίου 2020
3. **Αριθμός μαθητών:** 28
4. **Συνοδοί καθηγητές:** 3
5. **Μέσο μεταφοράς:** Αεροπλάνο (μετάβαση, επιστροφή) – Λεωφορείο
6. **Διαμονή**: Ξενοδοχεία 3-4 αστέρων με ημιδιατροφή

Παρακαλούμε κατά τη σύνταξη των προσφορών να ληφθούν υπόψη τα παρακάτω δεδομένα.

* Παροχή ασφάλειας αστικής-επαγγελματικής ευθύνης σύμφωνα με την κείμενη νομοθεσία και ασφάλεια ιατροφαρμακευτικής και νοσοκομειακής περίθαλψης, που να καλύπτει όλα τα έξοδα σε περίπτωση ασθένειας ή ατυχήματος όλων των συμμετεχόντων στην εκδρομή μαθητών και συνοδών καθηγητών.
* Προσκόμιση αποδεικτικών εγγράφων για τις ανωτέρω περιγραφόμενες παροχές (αντίγραφο ασφαλιστηρίου συμβολαίου επαγγελματικής ευθύνης του Ταξιδιωτικού Γραφείου στο οποίο θα φαίνεται και ο αριθμός του συμβολαίου, ασφαλιστήριο συμβόλαιο ιατρικής και νοσοκομειακής περίθαλψης)
* Απαραίτητο είναι επίσης, μαζί με την προσφορά, να κατατεθεί Υπεύθυνη Δήλωση με την οποία να δηλώνεται ότι το αναφερόμενο σ’ αυτήν Πρακτορείο είναι Γραφείο Γενικού Τουρισμού και διαθέτει σε ισχύ το ειδικό σήμα άδειας λειτουργίας που χορηγείται από τον Ε.Ο.Τ (αναφέρεται ο αριθμός)

Στο κείμενο της προσφοράς να καταγράφονται ρητά η τελική συνολική τιμή του ταξιδιού, αλλά και η επιβάρυνση ανά μαθητή. Στις τιμές αυτές δε θα περιλαμβάνονται τυχόν παροχές των Γραφείων, που εφόσον κατατεθούν (επισύναψη στο κείμενο προσφορών), θα εκτιμηθούν από την επιτροπή Αξιολόγησης και θα αφαιρεθούν από το προτεινόμενο κατά περίπτωση συνολικό ποσό.

Το πλήρες πρόγραμμα και οι αναλυτικοί όροι της εκδρομής θα συμπεριληφθούν στο ιδιωτικό συμφωνητικό που θα υπογραφεί με το Ταξιδιωτικό Γραφείο που θα επιλεγεί.

Ως εγγύηση για τη διασφάλιση των όρων του Συμφωνητικού θα κρατηθεί στο Σχολείο το 1/3 των χρημάτων του συνολικού ποσού. Το ποσό αυτό θα αποδοθεί στο γραφείο μετά το τέλος της εκδρομής και την επιστροφή των μαθητών στη Θεσσαλονίκη.

Σημειωτέον ότι οι προσφορές πρέπει να κατατίθενται στο σχολείο με κλειστό φάκελο με επισυναπτόμενα τα απαραίτητα δικαιολογητικά σε πρωτότυπη μορφή, και όχι με τηλεομοιοτυπία ή μέσω ηλεκτρονικού ταχυδρομείου (190919/Δ2).

Η Διευθύντρια

Αθηνά Ράλλη